Sasampuning kadya punika wiyosipun, mugi sampun pisan andadosakên panggalih-dalêm, saking kami purun kawula gumampil angaturi sêrat punika, ing panjênêngan dalêm, ingkang kalayan adamêl ridhuning panggalih, sarehning saking punggung kawula, dereng sumêrap ing pitêmbungan Kawi, ingkang prayogi, bilih amarêngakên, wontêna sih pitulung-dalêm, kawula nyuwun, mugi wontêna pitêdhan-dalêm, buku têmbung Kawi, klayan mawi têmbung Jawi, kenginga kawula damêl piturutan, ing sapêngajêngipun.